CELEX: 32010D0463
Language: hu
Date: 2010-08-20 00:00:00
Title: 2010/463/EU: A Bizottság határozata ( 2010. augusztus 20. ) Egyiptom bizonyos részeiről a törzskönyvezett lovak ideiglenes behozatala, ideiglenes kivitelt követő újrabehozatala vagy behozatala, valamint a lófélék spermájának behozatala tekintetében a 92/260/EGK, a 93/195/EGK, a 93/197/EGK és a 2004/211/EK határozat módosításáról (az értesítés a C(2010) 5703. számú dokumentummal történt)  EGT-vonatkozású szöveg

21.8.2010   
            
            
               HU
            
            
               Az Európai Unió Hivatalos Lapja
            
            
               L 220/74
            
         A BIZOTTSÁG HATÁROZATA
   (2010. augusztus 20.)
   Egyiptom bizonyos részeiről a törzskönyvezett lovak ideiglenes behozatala, ideiglenes kivitelt követő újrabehozatala vagy behozatala, valamint a lófélék spermájának behozatala tekintetében a 92/260/EGK, a 93/195/EGK, a 93/197/EGK és a 2004/211/EK határozat módosításáról
   (az értesítés a C(2010) 5703. számú dokumentummal történt)
   (EGT-vonatkozású szöveg)
   (2010/463/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre (1) és különösen annak 12. cikkének (1) és (4) bekezdésére, 15. cikkének a) pontjára, 16. cikkére, valamint 19. cikkének bevezető mondatára, illetve i. és ii. pontjára,
   tekintettel a 90/425/EGK irányelv A. mellékletének I. fejezetében felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (2) és különösen annak 17. cikke (3) bekezdésének a) pontjára,
   mivel:
   
               (1)
            
            
               A törzskönyvezett lovak ideiglenes behozatalára vonatkozó állat-egészségügyi feltételekről és a szükséges állatorvosi bizonyítványokról szóló, 1992. április 10-i 92/260/EGK bizottsági határozat (3) felsorolja azokat a harmadik országokat, ahonnan ilyen lovak ideiglenesen behozhatók az Unió területére, valamint az állat-egészségügyi bizonyítványokra vonatkozó követelményeket. A határozat I. mellékletében meghatározott jegyzék továbbá az említett harmadik országokat, illetve ezen országok részeit az állat-egészségügyi állapot alapján A–F csoportba sorolja. Egyiptom bizonyos részei jelenleg az E csoportba tartoznak.
            
         
               (2)
            
            
               A lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló, 1993. február 2-i 93/195/EGK bizottsági határozat (4) felsorolja azokat a harmadik országokat, ahonnan ilyen lovak újra behozhatók az Unió területére, valamint az állat-egészségügyi bizonyítványokra vonatkozó követelményeket. A határozat I. mellékletében meghatározott jegyzék továbbá az említett harmadik országokat, illetve ezen országok részeit az állat-egészségügyi állapot alapján A–E csoportba sorolja. Egyiptom bizonyos részei jelenleg az E csoportba tartoznak.
            
         
               (3)
            
            
               A törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról szóló, 1993. február 5-i 93/197/EGK bizottsági határozat (5) felsorolja azokat a harmadik országokat, ahonnan ilyen lófélék behozhatók az Unió területére, valamint az állat-egészségügyi bizonyítványokra vonatkozó követelményeket. A határozat I. mellékletében meghatározott jegyzék továbbá az említett harmadik országokat, illetve ezen országok részeit az állat-egészségügyi állapot alapján A–G csoportba sorolja. A törzskönyvezett lovak Unióba való behozatala tekintetében Egyiptom bizonyos részei jelenleg az E csoportba tartoznak.
            
         
               (4)
            
            
               A tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról szóló, 2004. január 6-i 2004/211/EK bizottsági határozat (6) felsorolja azon harmadik országok vagy ezek területei részeit, ahonnan a tagállamok a lófélék és ezek spermájának, petesejtjének és embriójának behozatalát engedélyezhetik, továbbá megadja az ilyen behozatalra alkalmazandó további feltételeket. Ezek a feltételek figyelembe veszik a 92/260/EGK, a 93/195/EGK és a 93/197/EGK határozatban megállapított, valamint a 2004/211/EK határozat I. mellékletének 5. oszlopában feltüntetett különböző állat-egészségügyi csoportokat.
            
         
               (5)
            
            
               2010 júniusában a Bizottság állat-egészségügyi vizsgálatot folytatott Egyiptomban. A vizsgálat elégtelen eredménnyel zárult. A lófélék Egyiptom egyéb részeiről a 2004/211/EK határozatban az Unióba való exportra alkalmasként felsorolt területekre történő mozgásának ellenőrzésekor, valamint az adott harmadik ország bizonyítvány-kiállítási eljárásai és az afrikai lópestissel fertőzött, vagy ilyen fertőzés veszélyének kitett területekről lófélék behozatalára alkalmazott politikája tekintetében jelentős hiányosságokra derült fény.
            
         
               (6)
            
            
               Ez a helyzet súlyos állat-egészségügyi veszélyt jelenthet az Unió lóállományára nézve, ezért az Egyiptomból származó törzskönyvezett lovak ideiglenes behozatalát, ideiglenes kivitelt vagy behozatalt követő újrabehozatalát, valamint a lófélék spermájának behozatalát fel kell függeszteni.
            
         
               (7)
            
            
               A 92/260/EGK, a 93/195/EGK, a 93/197/EGK és a 2004/211/EK határozatot ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 92/260/EGK határozat I. mellékletében az E csoportban az Egyiptomra vonatkozó bejegyzést el kell hagyni.
   2. cikk
   A 93/195/EGK határozat I. mellékletében az E csoportban az Egyiptomra vonatkozó bejegyzést törölni kell.
   3. cikk
   A 93/197/EGK határozat I. mellékletében az E csoportban az Egyiptomra vonatkozó bejegyzést törölni kell.
   4. cikk
   A 2004/211/EK határozat I. mellékletében az Egyiptomra vonatkozó bejegyzés helyébe a következő bejegyzés lép:
   
      
                  „EG
               
               
                  Egyiptom
               
               
                  EG-0
               
               
                  Az egész ország
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
            
                  EG-1
               
               
                  Alexandria, Beheira, Kafr el-Sheikh, Damietta, Dakahlia, Port Said, Sharkia, Gharbia, Menoufia, Kalioubia, Ishmailia, Észak-Sínai, Dél-Sínai, Kairó (Kairó város közigazgatási területe, Gíza várost is beleértve), Szuez, Marsa Martrouh, Fayoum, Gíza és Beni Suef kormányzóság
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
            
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2010. augusztus 20-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 224., 1990.8.18., 42. o.
   
      (2)  HL L 268., 1992.9.14., 54. o.
   
      (3)  HL L 130., 1992.5.15., 67. o.
   
      (4)  HL L 86., 1993.4.6., 1. o.
   
      (5)  HL L 86., 1993.4.6., 16. o.
   
      (6)  HL L 73., 2004.3.11., 1. o.